b"\n_START_ARTICLE_\nAirport 1975\n_START_SECTION_\nArgument\n_START_PARAGRAPH_\nL'acci\xc3\xb3 d\xe2\x80\x99Airport 1975 \xc3\xa9s situada a bord d'un avi\xc3\xb3 Boeing 747 de la companyia Columbia Airlines  entre Washington i Los Angeles. Per tal d'evitar l\xe2\x80\x99espessa boira que cobreix Los Angeles, el comandant Stacy (Efrem Zimbalist Jr.) rep l'ordre d'aterrar a Salt Lake City._NEWLINE_En el descens cap a l'aeroport, una col\xc2\xb7lisi\xc3\xb3 amb un petit avi\xc3\xb3 tur\xc3\xadstic, el pilot del qual acaba de morir d'una crisi card\xc3\xadaca, expulsa el copilot i mata el mec\xc3\xa0nic que es troba al lloc de pilotatge del Boeing 747. \xc3\x9anic supervivent i greument ferit, el comandant Stacy, es queda cec._NEWLINE_Amb l'ajuda dels controladors aeris a Salt Lake City, una hostessa intenta ajudar l'auda\xc3\xa7 pilot per evitar una cat\xc3\xa0strofe._NEWLINE_Tot es complica quan l'hostessa s'adona que un dels dip\xc3\xb2sts de carburant perd, la qual cosa requereix una perillosa maniobra per restablir l'avi\xc3\xb3._NEWLINE_Charlton Heston, en el paper principal, interpreta Alan Murdock, un pilot experimentat, que salva moltes situacions perilloses. Karen Black, l'hostessa que dirigeix l'avi\xc3\xb3 est\xc3\xa0 enamorada de Murdock. George Kennedy (Joe Patroni), director de la torre de control de l'aeroport, dirigeix l'avi\xc3\xb3 sabent que la seva esposa (Susan Clark) aix\xc3\xad com el seu fill s\xc3\xb3n a bord del Boeing 747. Linda Blair interpreta el paper d'una noia malalta transportada a Los Angeles per a un trasplantament de rony\xc3\xb3. Helen Reddy \xc3\xa9s una cantant angoixada per la situaci\xc3\xb3. Myrna Loy i Gloria Swanson afegeixen un punt d'eleg\xc3\xa0ncia al desenvolupament de la intriga.\n_START_SECTION_\nEscenes aeron\xc3\xa0utiques\n_START_PARAGRAPH_\nUna de les principals escenes aeron\xc3\xa0utiques de la pel\xc2\xb7l\xc3\xadcula veu la posada en marxa d'un helic\xc3\xb2pter Sikorsky CH-53A Sea Stalion que permet a un pilot reunir-se amb els passatgers passant pel forat obert del Boeing. Despr\xc3\xa9s d'una primera temptativa avortada, Alan Murdock arriba finalment a prendre els comandaments de l'aparell. Aquest helic\xc3\xb2pter de salvament CH-53A era originari del Cos dels Marins dels Estats Units._NEWLINE_Quant al Boeing 747-123, de matr\xc3\xadcula N9675, la seva decoraci\xc3\xb3 a penes maquillada deixa entreveure la seva pertinen\xc3\xa7a a la companyia American Airlines."